text: Вижте програмата за Празника на Пазарджик | pa1.bg
  Програмата ще стартира в 20.00 часа с изпълнения на Надежда Александрова - талантливото момиче от Пазарджик, което участва в Гласът на България
  Традиционно празникът ще започне с Тържествена литургия в църквата "Св. св. Константин и Елена", за която е поканен да отслужи Пловдивския митрополит Николай. Тържествената церемония по вдигане флага на Пазарджик ще започне от 11.00 часа на площад "Константин Величков".
  Кметът на Община Пазарджик, г-н Тодор Попов, ще поздрави жителите и гостите на града, след което ще се срещне с децата, родени в празничния ден през последните 18 години. Традицията да се припознава първото родено в празничния ден, за Дете на Пазарджик, датира от 1987 година, когато първа в болницата проплаква Ива Сиракова.